
RAPORT DE SPECIALITATE,
Privind acordarea  dreptului de uz şi servitute către E-Distribuţie Banat SA, asupra terenului aflat în domeniul public al municipiului Timişoara, str.Gavril Musicescu, identificat prin nr.top.14259, CF nr.407179 Timişoara  
         Imobilul situat în municipiul Timişoara, str.Gavril Musicescu, identificat prin nr.top.14259, înscris în CF nr.407179 Timişoara (CF vechi 2), se află cuprins în domeniul public al Municipiului Timişoara .
          E-Distribuţie Banat SA, cu sediul în loc.Timişoara, str.Pestalozzi, nr.3-5, CUI 144903709, J35/247/04.03.2002, reprezentată prin Alin Craciunescu-Ing.Şef. Zona MT/JT Timişoara, prin adresa nr.CT2019-007051 ne aduce la cunoştiinţă intenţia subscrisei de a amplasa un post de transformare nou proiectat  pe teren domeniu public, identificat prin nr.top.14259, CF nr.407179 Timişoara, conform Certificat de Urbanism nr.1872 din 28.05.2019.
          Prin adresa înaintată,  E-Distribuţie Banat SA solicită acordul Consiliului Local al Municipiului Timişoara în vederea amplasării postului de transformare pe domeniul public al municipiului Timişoara, imobil identificat prin nr.top.14259, CF nr.407179 Timişoara.
          În vederea obţinerii Autorizaţiei de Construire de către E-Distribuţie Banat SA şi pentru amplasarea unui post de transformare, pe terenul situat în Timişoara, str.G.Musicescu, aflat în domeniul public al municipiului Timişoara, identificat în  planul topografic care constituie Anexa la prezentul proiect de hotărâre, şi pentru asigurarea alimentării cu energie electrică a consumatorilor care beneficiază de acest punct de transformare, în condiţii de deplină siguranţă este necesară acordarea dreptului de uz şi servitute către E-Distribuţie Banat SA-UO MT/JT Timişoara asupra terenului înscris în CF nr.407179 Timişoara, nr.top.14259, în suprafaţă de 14 mp  în vederea realizării investiţiei-Demontare linie electrică aeriana şi amplasare PC 20 kV, Timişoara, str.Musicescu colţ cu str.Mircea Neamţu conform proiectului nr.6538/2017 .
          Potrivit legii speciale în materie –Legea nr.123/2012, legea energiei electrice şi a gazelor naturale, cu modificările şi completările ulterioare, art.12, alin.(1) „Lucrările de realizare şi retehnologizare ale capacităţilor energetice pentru care se acordă autorizaţii, precum şi activităţiile şi serviciile pentru care se acordă licenţe, după caz, sunt de interes public, cu excepţia celor care sunt destinate exclusiv satisfacerii consumului propriu al titularului autorizaţiei sau licenţei”, iar potrivit art.12, alin.(4) din lege se precizează ca „exercitarea drepturilor de uz şi de servitute asupra proprietăţilor statului şi ale unităţilor administrativ-teritoriale afectate de capacităţile energetice se realizează cu titlu gratuit pe toată durata existenţei acestora”.
          Asupra terenurilor şi bunurilor proprietate publică sau privată a altor persoane fizice ori juridice şi asupra activităţilor desfăşurate de persoane fizice sau juridice în vecinătatea capacităţii energetice se instituie limitări ale dreptului de proprietate în favoarea titularilor autorizaţiilor de înfinţare şi de licenţe care beneficiază de:
          - dreptul de uz pentru executarea lucrărilor necesare realizării, relocării, retehnologizării sau desfiinţării capacităţii energetice, obiect al autorizaţiei;
          -  dreptul de uz pentru asigurarea funcţionării normale a capacităţii, obiect al autorizaţiei de înfinţare, pentru reviziile, reparaţiile şi intervenţiile necesare;
           - servitute de trecere subterană, de suprafaţă sau aeriană pentru instalarea/desfiinţarea de reţele electrice sau alte echipamente aferente capacităţii energetice şi pentru acces la locul de amplasare a acestora, în condiţiile legii;
          - dreptul de a obţine restrângerea sau încetarea unor activităţi care ar putea pune în pericol persoane sau bunuri:
          - dreptul de acces la utilităţiile publice .
          Potrivit art.12 din Legea nr.123/2012 din care cităm : „Drepturile de uz şi de servitute au ca obiect utilitatea publică, au caracter legal, iar conţinutul acestora este prevăzut la art.14 şi se exercită fără înscriere în Cartea Funciară pe toată durata existenţei capacităţii energetice sau temporar cu ocazia retehnologizării unei capacităţi în funcţiune, reparaţiei, reviziei, lucrăriilor de intervenţie în caz de avarie „.
          Aceste prevederi se coroborează cu cele ale art.22 din Regulamentul de racordare aprobat prin Ordinul ANRE nr.59/2013, care precizează : „Punctul de delimitare se stabileşte la limita de proprietate, astfel încât reţelele electrice amplasate pe domeniul public să fie deţinute, de regulă, de către operatorul de reţea şi să se evite amplasarea intalaţiilor operatorului de reţea pe proprietatea utilizatorului, conform prevederilor legale”.
          Având în vedere Certificatul de Urbanism nr.1872 din 28.05.2019 eliberat de Primăria Municipiului Timişoara la solicitarea E-Distribuţie Banat SA .
          Având în vedere prevederile art. 129 alin. 1, alin. 2 lit. d) raportat la alin. 7 lit. k), s), art. 129  alin. 14 din  Ordonanța de Urgență a Guvernului  nr. 57/2019 privind Codul administrativ: 
          În temeiul prevederilor art.139. alin. 1 şi alin.(3) din Ordonanţa de Urgenţă nr.57/2019-privind Codul Administrativ.
          Ţinând cont de cele mai sus menţionate, în vederea obţinerii de către E-Distribuţie Banat SA, a autorizaţiei de construire pentru amplasarea unui post de transformare pe terenul în suprafaţă de 14 mp, identificat prin nr.top.14259, CF nr.407179 Timişoara, situat în Timişoara, str.Gavril Musicescu, conform Certificat de Urbanism nr.1872 din 28.05.2019. 
          Având în vedere cele mai sus menţionate considerăm necesar și oportun aprobarea proiectului de hotărâre privind acordarea  dreptului de uz şi servitute către E-Distribuţie Banat SA, asupra terenului aflat în domeniul public al municipiului Timişoara, str.Gavril Musicescu, identificat prin nr.top.14259, CF nr.407179 Timişoara.

